**KLJUČNE KOMPETENCIJE I POTICANJE RAZVOJA UČENIČKIH ZADRUGA**

Najvažniji pomak u evropskoj obrazovnoj politici tokom ovog vijeka je uvođenje kompetencija kao središnjeg koncepta u području obrazovanja . Ključne kompetencije(Komunikacija na maternjem jeziku,komunikacija na stranim jezicima,matematičke kompetencije i osnove nauke i tehnologije,digitalne kompetencije,naučiti učiti,društvene i građanske kompetencije,smisao za inicijativu i poduzetništvo, kulturna osviještenost i izražavanje u području kulture) smatraju se osnovnim preduvjetom za ispunjavanje ličnih ambicija svakog pojedinca, aktivno sudjelovanje u različitim društvenim procesima te mogućnosti zapošljavanja. Većina kompetencija nije vezana uz određen predmet, već se odnose na šire, međupredmetne ciljeve.Ključne kompetencije se smatraju osnovnim za svakog pojedinca u društvu znanja i promjenjljivom tržištu rada jer su važan preduvjet za cjeloživotno obrazovanje.

**Promjene trebaju i u našoj školi jer:**

-želimo biti društvo znanja

-želimo razvijati i sticati ključne i stručne kompetencije

-želimo biti konkurentni na tržištu rada

-želimo se osposobljavati za cjeloživotno učenje.

Ove promjene utiču i na stvaranje Učeničke zadruge u našem životnom okruženju-u našoj školi,jer će se time omogućiti maksimalan razvoj učeničkih i nastavničkih potencijala poticanjem motivisanosti, samopouzdanja, kreativnosti,poduzetničkih i inovativnih sposobnosti,razvijanjem komunikacijskih vještina-partnerskih odnosa i vještina rješavanja problema.Cilj razvijanja školskoga partnerstva u učeničkoj zadruzi je promjena tradicionalne uloge nastavnika i ostvarivanje međusobne saradnje u školi,saradnje sa roditeljima i sa zajednicom koja pomaže učenicima da uče na nove načine.Osnivanjem Učeničke zadruge i njenim radom senzibiliziramo učenike,nastavnike i javnost o poduzetništvu i razvijanju pozitivnog stava prema cjeloživotnom učenju za poduzetništvo.Sastavni dio poduzetničkih vještina i inovativnosti je i kreativnost,a jedno od područja gdje učenička kreativnost može doći do izražaja su Učeničke zadruge.Učeničke zadruge promoviraju prijateljstvo među učenicima,promoviraju radionice, vježbaonice-simulacije preduzeća ,koja pomažu izboru **miroljubive** komunikacije i pridonose razvijanju kritičkog mišljenja.Kreativnost je ključ za razvoj svakog pojedinca u društvu koje promovira MIR,ljudska prava i socijalnu pravdu i uključenost svih.Upravo kroz Učeničku zadrugu želimo razvijati socijalnu inkluziju u školi kao jedan od važnih kriterijuma za angažovanje svih učenika u dodatnim aktivnostima(u sklopu Zadruge djelovat će i Fond solidarnosti učenika).Zato se voditelji učeničkih zadruga moraju stalno usavršavati i usvajati nova znanja kroz različite programske oblike kako bi bili učitelji poduzetništva.

**Naš cilj:**

Na dobrovoljnoj osnovi uključiti što veći broj učenika i metodičkim postupcima pod vodstvom nastavnika i vanjskih saradnika omogućiti im razvoj vještina i sposobnosti te sticanje, produbljivanje i primjenu znanja iz područja važnih za cjelokupan proizvodni proces od njegovog planiranja do tržišnog i drugog vrednovanja rezultata rada.U radu zadruge posebno se razvijaju i njeguju radne navike, radne vrijednosti i kreativnost, stiču znanje i svijest o načinima i potrebi očuvanja prirode kao i njegovanje kulturne baštine. Upoznati nove tehnike kreativnog izražavanja te stvaranje preduvjeta za praktičnu primjenu znanja u životu i lokalnoj sredini.

**Namjena:**

Probuditi i razvijati svijest o vrijednosti rada za čovjekov život. Razvijati i njegovati radne navike te odgovornost, inovativnost, samostalnost, poduzetnost i potrebu za saradnjom; omogućiti sticanje, produbljivanje, proširivanje i primjenu znanja te razvoj sposobnosti za privredu i organizaciju rada. Povezivati znanja iz nastave u praktičan rad zadruge i obratno. Razvijati ljubav prema prirodi i vrijednostima koje je čovjek stvorio radom te svijest o očuvanju zaštite okoline i njegovanja baštine;omogućiti samopotvrđivanje i spoznaju vlastitih sklonosti i sposobnosti.

***Želimo da učenici u našoj školi steknu potrebne kompetencije za život i da iz nje izađu kao kvalitetne osobe.***

**UČENIČKA ZADRUGA**

**Program rada**

Učenička zadruga je školska organizacija u koju se dobrovoljno uključuje više sekcija škole/vannastavne aktivnosti,profesori,učenici,uposlenici škole,saradnici,roditelji koje se bave proizvodnim i proizvodno umjetničkim programima.Učenička zadruga će se baviti izradom predmeta upotrebne vrijednosti  i predmeta upotrebne vrijednosti temeljene na kulturnoj baštini.Nova kvaliteta učeničke zadruge trebaju biti  istraživački radovi(projekti na nivou škole ) koji će se temeljiti na raznim sadržajima,radionice,uslužne djelatnosti prema zanimanjima te vježbaonice u kojima se simulira preduzeće.Učenici uključeni u Zadrugu kroz vođstvo profesora/mentora razvijaju svoje sklonosti,interese i sposobnosti i stiču,privredna,tehnička,društvena i srodna znanja iz područja važnih za proizvodni proces od planiranja do tržišnog vrednovanja rezultata rada.

**Cilj:**

Cilj Zadruge je uspostavljanje saradnje sa lokalnom zajednicom i privrednicima kako bi se unaprijedio rad škole, te da učenici stiču nova znanja i vještine kroz praktičan rad i nove metode uz savremene tehnologije kako bi se pripremili za tržište rada i sam proces rada.

**Zanimanja i sekcije u okviru Zadruge:**

U zavisnosti od upisne politike škole u Zadrugu se uključuju sva zanimanja i struke(trenutno su to):Bravari,Plinski i vodoinstalateri,Zavarivači,Mašinski tehničari,Elektromehaničari,Elektrotehničari,Hemijski tehničari, Krojači, Proizvođači celuloze i papira,Trgovci,Frizeri,Ekonomski tehničari,Saobračajni tehničari,PK knjigovesci. Sekcije koje djeluju na nivou škole: Literarna,Plesna,Mladi metalci,Mladi frizeri,Obrazovanje za mir,Dramska,Mladi ekonomisti,Mladi električari,EKO-sekcija,Djeca sa posebnim potrebama... **Napomana**:Sva zanimanja i sekcije će sarađivati prema potrebama rada a njihovo djelovanje će se prilagodi ti zahtjevima Programa i proizvodnom radu.

**Ciljevi i zadaci Programa rada Učeničke zadruge:**

* razvijanje i sticanje radno-proizvodnih navika kod učenika
* poticanje ideja i inicijative pojedinaca i timova u kreativnom radu
* razvijanje osjećaja za estetske vrijednosti
* razvoj stvaralačkih i uslužnih sposobnosti
* razvijanje socijalne inkluzije i kulture mira
* razvijanje ekološke svijesti
* čuvanje kulturne baštine i tradicijske kulture
* poticanje na komunikaciju i uspostavljanje socijalnih odnosa/Fond solidarnosti/
* razvoj poduzetničkih kompetencija
* povezati više nastavnih predmeta i sekcija s radom učeničke zadruge
* izrada zajedničkih projekata
* ostvariti oblike saradnje sa privrednicima i stručnim ustanovama u zajednici
* ostvarivanje dobiti i njeno raspoređivanje za namjene utvrđene zakonom i Pravilnikom zadruge
* stvaranje boljih uslova za život i rad u školi
* rad koristiti kao sredstvo odmora(psihoterapeutska pomoć).

Maglaj,šk.2016/17. Voditelj projekta : Nerminka Pirkić